cyanic-selkie/wikianc huggingface dataset:
Eisnbauhnsignäu in Östareich
Bezeichnung
Hauptsignäu wean mit an Großbuachstobm bezeichnat; Ausfoah-, Zwischn- und Blocksignäu zuasätzli no mit ana Zoih. Einfoah-, Block- und Deckungssignoi Richtung Strecknaunfaung hoaßn A, fia weitare Gleis' B, C und D; wöchane Richtung Endpunkt Z bzw. Y, X und W. Ausfoahsignäu Richtung Strecknaunfaung kriagn de Bezeichnung H, Richtung Strecknend R; Zwischnsignäu kriagn de Buahstobm E, F, G, K, L, M, N, O, P, S, T oda U. Bei Ausfoah- und Zwischnsignäu kummt no de Gleisnumma dazua, bei Blocksignäu de Numma vo da Blockstöö. Es Vuasignoi kriagt ihn entsprechandn Kloabuachstobm.
Aunwendung
So a Schutzsignoi bringt da, dassd mehre Züg' auf an Gleis eifoahn lossn kaunst, z. B. aum Weana Hauptbauhnhof haum auf jedm Bauhnsteiggleis zwoa Züg' Plotz. Natiali kennt ma hiaz sogn, mia stöön a Zwischnsignoi auf, owa des hod den Nochtäu, dassd a Vuasignoi in Bremsweglängan brauchst und so vü Plotz hod ma oft ned.
Beispü: mia foahn in fuigandn Bauhnhof auf Gleis 3 ei, des Aufoahvuasignoi r zoagt Vuasicht, obwui's Ausfoahsignoi R3 auf Frei steht. Da Grund dofia is, wäu dazwischn no a Foahvabot-zoagands Schutzsignoi kummt, wia ma aa aum weißn Raund vom Vuasignoi sehn kenna, des hoaßt, mia miassn scho in da Höftn vom Bauhnhof stehbleim. Da weiße Raund vom Vuasignoi sogt owa ned, dass a Schutzsignoi kumman muass, wäu waun ma auf Gleis 1 foahn dedn, nocha kummt goa koans.
Zuasotzsignäu fia Haupt-, Vua- und Schutzsignäu
De Zuasotzsignäu eagänzn de Bedeitungan vo Haupt-, Vua- und Schutzsignäu; maunche kennan de Vuabeifoaht aun an Hoit zoagandn oda gsteatn Haupt- oda Schutzsignoi ealau'm.
Aunwendung
De dritte Vawendungsmeglichkeit fiara Schutzsignoi is de Kennzeichnung vom End vo an Eifoahgleis. Wäu bei maunchn großn Gleisaunlogn (z. B. Eifoahgruppm vo an Vaschiebebauhnhof) gibt's Gleis', de wos nua ois End, owa ned ois Beginn vo Zugstrossn vuagsehn san.
Hoitepunkt und Hoitestööntofl
A Hoitestööntofl kündigt in 700 m Enfeanung a Hoitestöö au, bei ana örtlich zualässign Gschwindigkeit ob 100 km/h daun in 1000 m.
Foahwegende
A Ausfoahsignoi wiad iagandwaun amoi Grean. A Foahwegende-Tofl wiad hechstns iagandwaun amoi rostig. Drum braucht da Triabfoahzeigfiahra an mündlichn oda fernmündlichn Beföh, dass a woaß, dass a weida foahn kau. Wäu eahm is des wuascht, dea woat' ihn gaunzn Tog bis sechse auf'd Nocht, daun sogt a Auf Wiedaschaun und geht hoam.
Hoitepunkt und Hoitestööntofl
Des Signoi Hoitepunkt gibt's ois Liachtsignoi und Fuamsignoi und güüt nua fia peasaunanbefeadande Züg'. Es zoagt au, wo de Zugspitzn aum Bauhnsteig zan Stüüstaund kumman suit.
Hoitscheim
Da Begriff Foahvabot kaun aa duach a rods Schüüd mit an weißm Raund doagstööt wean, des wos rechts vom Gleis oda in Gleismittn aufgstööt wiad. Sowos vawendst bei Eifoahtn auf a bsetzts Gleis, iwaroi, wosd auf a unbefoahboare Gleisstöön kumman kenntast und zua Ohgrenzung vo Gleissperrn.
Baufuaman
Ma untascheidt zwischn Fuamsignäun (Fliaglsignäu) und Liachtsignäun. Fliaglsignäu san heit nua meah wöche mit an reflektiarandn Signoioam (Semaphor) vuahaundn, owa aa de san scho recht söötn - in den Bauhnhefn Tattendorf, Traiskirchen Aspangbahn und Hausruck hauma beispüüsweis no wöche.
Weichnsignäu
Fia Dopplkreizungsweichn gibt's eigane Signäu, de san eh ziemli sööbsteaklärand:
Ausfoahsignäu
Bei an Gruppmausfoahsignoi san fia de Signolisiarung de vuam Signoi liagandn Weichn ned moßgeband. Wauns mit n eagänzt is, güüts betriebli nimma ois Gruppmsignoi.
Signäu fia Schneeraimfoahtn
Signäu fia Schneeraimfoahtn kennzeichnan Gleisohschnitt, wo de Raimoawad zan eistöön is, z. B. bei ana Eisnbauhnkreizung.
Signoibüüda
A Vaschubsignoi, des wos fia mehre Gleis' güütig is, wiad mim Vaschubsignoizuasotz kennzeichnat, des is a rückstrohlands weißes Dreieck im rechtn untan Eck. Waunst sowos siachst, nocha brauchst imma no a zuasätzliche Zuastimmung, dassd woaßt, dass du gmoant bist - so wia beim Gruppmhauptsignoi.
Hornsignäu
De Hornsignäu gibt da Triabfoahzeigfiahra iwa Auftrog vom Vaschubleita aun de Vaschieba.
Schoitsignäu
Schoitsignäu kennzeichnan Schutzstreckn, des san Bereichstrennstöön in da Owaleitung, waun da vuriche Bereich vo oan Untaweak gspeist wiad und da nächste voran aundan.
Gschicht
In den Aunfangsjoahn hod de Bundesbauhn (BBÖ, des woa da Vuagänga vo da ÖBB) Fuamsignäu vawendt, de wos bei freia Foaht ned de ealaubte Gschwindigkeit, sundan de Richtung signäulisiat haum (Wegsignolisiarung). Aun da Aunzoih vo de Flügl hosd sehn kenna, auf wöchs Gleis dassd kummst, des hoaßt entweda grod aus, in'd Ohlenkung oda in'd weitare Ohlenkung. De Flügl vo de Hauptsignäu san rechteckig gwesn, ohne a runde Scheibm; de Vuasignäu haum a greane rechteckade Klappscheibm ghobt. Fia diese Fuamsignäu hod ma scho zuasätzli Liachtsignäu fia'd Nocht ghobt, Rod woa fia Hoit und Weiß fia Frei. De Vuasignäu haum Grean fia Vuasicht und Weiß fia Hauptsignoi frei ghobt.
Laungsaumfoahsignäu
Bei ana Laungsaumfoahstöön kaunst zwoa vaschiadane Gschwindigkeitn festlegn, je noch Foahzeigtyp güüt daun de ane oda de aundare. Aum Aukündigungssignoi wiad imma de niadrigare auffegschriam.
Bremsprobesignäu
Bremsprobesignäu dienan zua Vaständigung bei da Duachfiahrung vo da Bremsprobm, de gibt da Wognmasta aunan Triabfoahzeigfiahra. Fricha hods sas bei großn Bauhnhefn aa ois Liachtsignoi ge'm (oa, zwoa und drei weiße Liachta untaranaund).
Baufuaman
Bei den Liachtsignäun untascheidt ma zwischn da ötan und da jüngan Bauoat. De ötare Bauoat (ob 1954) hod de Liachtpunkt' iwaranaund aug'uadnat, vo obm noch untn: Grean, Rod, ehem. Notrod (späta ob 1980: Easotzsignoi), Gööb und Grean. Wos ma ned braucht hod, hod ma weglossn. Es Easotzsignoi kau aa auf ana eiganan Montageplattn rechts davau aubrocht wuan sei.
Vuasignäu
Vuasignäu stehn imma auf da fia den Strecknohschnitt vuagschriaban Bremsweglängan auf da fia's Hauptsignoi vuagschriaban Seitn, wöche aum Staunduat vo an Hauptsignoi san unta diesm montiat, auf Signoibruckn rechts oda links danebm. In Ausnauhmeföön, wauns eng wiad (z. B. untam Bauhnsteigdoch), wean aa kompakte Zaumstöllungan vawendt.
Trapeztofl und Kreiztofl
Do hods scho olle meglichn Kombinatiaunan ge'm: Bauhnhef' mit Trapeztofl und Ausfoahsignäu, Eifoahsignoi und Foahwegende-Tofl oda wia im untan Beispü Trapeztofl und Foahwegende-Tofl.
Owaleitungssignäu
Owaleitungssignäu san blaue quadrotische rückstrohlande Tofln mit an schwoaz-weißn Raund, de auf da Spitzn stehngan und wo weiße Zeichn drauf san; se kennan aa ois Liachtsignoi ausgfiaht san. Logischaweis san's imma fia beide Richtungan zan aubringa.
1945–1980: Da vierte Begriff
Nochm Kriag hod ma de Zuasotzflügl vo de Vuasignäu wieda owegnumma. De rundn Vuasignoischeibm und die neichn Signoiflügl vo de Hauptsignäu san owa so bliabm, wia's woan. 1949 hod ma des Liacht-Vaschubsignoi mit via weißn Liachtpunktn eigfiaht, des wos ma heit no kenna und olle aundan Vaschubsignäu ohglest hod, sowia a neichs Liachtsperrsignoi, des is des heitige Schutzsignoi.
Gschwindigkeitsaunzoaga
Waunst an Gschwindigkeitsaunzoaga oda -vuaaunzoaga ois Liachtsignoi aum Staunduat vo an Haupt-, Vua- oda Schutzsignoi hosd, deaf dea nua leichtn, waun des Signoi an Freibegriff zoagt. Waun a Gschwindigkeitsaunzoaga, dea wos de Gschwindigkeit owesetzt, ealischt, nocha muass es zuagherige oda vuaherige Haupt- oda Schutzsignoi sofuat in de Hoitstöllung geh. Waun a Gschwindigkeitsaunzoaga, dea wos de Gschwindigkeit auffesetzt, ealischt, muass aa da zuagherige Gschwindigkeitsvuaaunzoaga ealeschn. Waun a Gschwindigkeitsvuaaunzoaga, dea wos a owegsetzte Gschwindigkeit aukündigt, ealischt, muass des Vua- oda Hauptsignoi, des wos aufm söbm Staunduat is, in de Hoitstöllung glaunga. Zwischn an Gschwindigkeitsvuaaunzoaga und an Gschwindigkeitsaunzoaga deafs koan weitan Gschwindigkeitsvuaaunzoaga ge'm.
A gööbs Trapez aum Vuasignoi mit Gschwindigkeitsvuaaunzoaga hoaßt, dass da aunschliaßande Gschwindigkeitsaunzoaga mit an 1000-Hz-PZB-Magnetn ohgsichat is.
Foahwegende
Waunst bei an Einfoahgleis vo an Bauhnhof aum End weda a Ausfoah-, no a Zwischn- oda Schutzsignoi hosd, nocha wiad de Foahwegende-Tofl aufgstööt.
Deckungssignäu
Deckungssignäu (DS) deckn Gefoahnstöön auf da frein Streckn wia Weichn vo Ohwzeigstöön, Üwaleitstöön, Aunschlussstöön und Gleiskreizungan vo zwoa Streckn. Aa Eisnbauhnkreizungssicharungsaunlogn ohne Ferniwawochung san bei Hauptbauhna und Nebmbauhna mit ana zualässign Gschwindigkeit vo iwa 60 km/h mit Deckungssignoin zan sichan, de wos fian Zug rod zoagn, waun da Schraunkn oda de Liachtzeichnaunlog hi is. A bsundas Deckungssignoi hods aum Erzberg ge'm, des wos imma Grean zoagt hod, außa waun im Winta da Lawinanauffaungraum mit Schnee vuigfüüt woa, nocha is auf Hoit gaunga.
Gfoahnsignoi
Waun Gfoah droht, muasst mit ana Fauhn, an aundan Gegnstaund oda oafoch mit da Haund im Kroas schwingan, bei da Nocht meglichst mit ana rodn Latern oda meahmois dreimoi kuaz hintaranaund Pfeifsignäu ge'm. Waunst des oisa Triabfoahzeigfiahra oda Kloawognfiahra woahnimmst, des muass i hiaz auf hochdeitsch schreim, daun „ist mit allen Mitteln zu trachten, die Zug-, Verschub- oder Nebenfahrt so rasch wie möglich zum Stillstand zu bringen.“
EK-Sicht
Sichtbehindande Vahöötnis' (z. B. Nebl, Schneefoi) hosd, waunst vom Staunduat vo da Aukündigung EK-Sicht ned des drauffuigande Signoi EK-Sicht (oda EK-Sicht Pfeiftofl bzw. EK-Sicht Gruppmpfeiftofl) sehn kaunst. In so an Foi muasst de aum Signoi EK-Sicht aungebane Gschwindigkeit bis zan Signoi EK-Sicht Pfeiftofl oda EK-Sicht Gruppmpfeiftofl eareicht haum, und daun nua bei sichtbehindandn Vahöötnissn so oft wia obm pfeifn. Es kau aa koa Gschwindigkeit auge'm wean, daun kau des Signoi EK-Sicht entfoin.
Pfeiftofln
Bei ned technisch gsichatn EKs kau a Pfeiftofl aufgstööt sei, vo duat muasst bis zua EK mindastns dreimoi des Pfeifsignoi Ochtung ge'm. Bei mehran EKs glei hintaranaund kau a Gruppmpfeiftofl steh, des hoaßt, du muasst bis zua easchtn EK mindastns dreimoi pfeifn und daun solaung weida, bisd es Signoi Pfeifende eareichst.
Gschwindigkeitsaunzoaga
Gschwindigkeitsaunzoaga vawendst:
Grenzmoakn
Bei da markiatn Grenzmoakn deafn Schienanfoahzeig nua bis zan Haupt- Schutz-, Vaschub- oda Foahwegende-Sognoi davua aufgstööt wean, ausnauhmsweis bis 6 m vua da Grenzmoakn. De markiate Grenzmoakn hod ma eigfiaht, wäu se de Bstimmungan zan Sichaheitsohstaund g'ändat haum und do woa's oafocha, a bissal rode Foab draufz'schmian, aunstott de gaunzn Grenzmoakn zan vasetzn.
Ohfoahn vo Zügn
Waun a Zug iagandwo zan stehn kumman is, nocha brauchta a Zuastimmung, dass a wieda Ohfoahn deaf. Des kau duach a Haupt- oda Schutzsignoi sei oda waunsd koans hosd, duach an mündlichn oda fernmündlichn Beföh vom Foahdienstleita. Bei Hoitn mit Foahgostwechsl vo peasaunanbefeadandn Zügn gibt da Zugbegleita de Zuastimmung zua Ohfoaht, owa des deaf a eascht mochn, waun aa's Signoi Grean is.
Schutzsignäu
Schutzsignäu wean mit an Sch bezeichnat und mit da Numma vom Gleisohschnitt. Waun a Gleisohschnitt auf beidn Seitn vo Schutzsignäun begrenzt wiad, nocha wean no Buachstobm zua Untascheidung aughängt, übli san R und H.
Aunwendung
Schutzsignäu wean nua innahoib vo Bauhnhefn
Grenzmoakn
De Grenzmoakn wiad bei Weichn vawendt, um de Stöö zan kennzeichnan, ob dea Foahzeig aum aundan Gleis behindat wean kennan. Schienanfoahzeig deafn nua bis zua Grenzmoakn ohgstööt wean.
Ohfoahn vo Zügn
Bei gressan Bauhnhefn kauns a Signoi Ohfoahn ealaubt (greans Blinkliacht) ge'm, des wos mit an Hauptsignoi oda an Bremsprobe-Liachtsignoi (wia sas no ge'm hod) kombiniat sei kau. Waun de Zuastimmung zua Ohfoaht eatäut is und de Bereitschoft zua Ohfoaht duach de Zugbegleitmaunschoft heagstööt is, nocha kau da Zugbegleita des Ohfoahtssignoi eischoitn, des reagiat a bissl zeidvazögat, dass a söwa no eisteign kau.
Deckungssignäu
Des Deckn vo Weichn auf da Streckn kau aa duach benochboate Ausfoah- oda Blocksignäu iwanomman wean, so kaunst da a eigans Deckungssignoi daspoan.
Gschwindigkeitstofln
Geschwindigkeitstofln hosd vo 5 bis 160 km/h, wäu driwa kaunst eh nua meah mim LZB oda ETCS foahn, wo de Gschwindigkeitn aum Büdschiam im Fiahrastaund auzoagt wean. Bis 95 km/h wiad in Fünfa-Schrittn ohgstuaft, driwa in Zehna-Schrittn. De Tofln dienan meah oda weniga nua zua Infoamatiaun vom Triabfoahzeigfiahra, ma hod eh scho iwalegt, ob ma's ned owenehma.
Hauptsignäu
Hauptsignäu göötn grundsätzli fia Zugfoahtn, nua in da Hoitstöllung aa fia Vaschubfoahtn. Se san 50 m vua da Gefoahnstöö zan aunuadnan, bei Blocksignäun reicht 25 m. De Sichtboakeit auf a Hauptsignoi hod in Metan des 2,5-foche vo da vuam Hauptsignoi zualässign Gschwindigkeit in km/h, mindastns owa 100 m, zan betrogn. Waun de eafuadaliche Sichtweitn ned eareicht wean kau, san zan aunuadnan.
Signoibüüda
Schutzsignoi ohne lotrechtn weißn Strafn: Schutzsignoi mit lotrechtn weißn Strafn:
1926: De easchtn Liachtsignäu
1926 san de easchtn Liachtsignäu mit diesn Foabm eigfiaht wuan; de Hauptsignäu san obm hoibkroasfeamig gwesn, de Vuasignäu woan obm grod und haum untn an Spitz ghobt. Wäu domois scho de easchtn Strossnlaumpm aufkumman san, de wos ebmfois a weißes Liacht ghobt haum, hod ma fia de Signäu a weißes Blinkliacht vawendt, dass ned zua Vawechsungan kummt, des woa scho amoi a Nochtäu vom Weiß. De Signäu woan so baut, dassd jewäus a foabigs Glos ghobt hosd vuaram weißn Liacht. Wauns zuaran Glosbruch kumman is, nocha is es weiße Liacht zan Vuaschein kumman und weiß hod jo ghoaßn Frei! Des woa aa ned unbedingt guad, drum hod ma stott Rod-Grean-Weiß auf a neichs Liachtschema umgrüst', wia ma's heit no kennan: Rod-Gööb-Grean fia Hoit, Vuasicht und Frei. 1931 hod ma des zeascht amoi auf da Soizkaumaguadbauhn eaprobt und daun 1934 in nua via Togn es restliche Netz umgstööt. Signäu fia Vaschubfoathn (Vaschubsignäu) woan vo de Hauptsignäu fia Zugfoahtn völlig trennt, domois woan de Vaschubsignäu blaue rautnfeamige Scheim.
Signoihiweis und Richtungspfäu
Dass kloa is, dass de Vaschubhoittofl zan Streckngleis gheat und ned zan Stumpfgleis, is drunta a Richtungspfäu aubrocht.
Easotz- und Vuasichtssignoi
Des Easotz- oda Vuasichtssignoi befindt se aum Signoischüüd vom Haupt- oda Schutzsignoi und kau bei Sichtbehindarung vo Signoinochauhman aukündigt wean.
Signoihiweis und Richtungspfäu
Im Beispü untn seh ma an Bauhnhof, wo a zwoagleisige und a oagleisige Streckn eimündn. Bei da zwoagleisign Streckn stehngan de Signäu außn, des passt. Bei da oagleisign Streckn steht's Eifoahsignoi wengam Plotz ausnauhmsweis auf da linkn Seitn, drum is rechts a Signihiweis aubrocht.
Straumohnehmasignäu
Straumohnehmasignäu kennzeichnan Gleisohschnitt', de wosd nua mit owegsenktm Straumohnehma bfoahn deafst, z. B. wäu's ned mit an Schniadl iwaspaunt san. Bei an Containaumlodebauhnhof warad a Owaleitung jo eha kontraproduktiav, do muasst mit Schwung einefoahn, meglichst so weit, dass de Lok duatn zan steh kummt, wosd wieda a Schniadl hosd.
Baufuaman
Des neiche Staundardhauptsignoi vo 1980 hod a eiheitlichs Aussehn, völlig wuascht, wos fiara Funktiaun dass hod. Es kau aa a Schutz- und Vaschubsignoi integriat haum, des san de kloanan weißn Laumpaln, sowia a Easotz-, Vuasichts- oda Ohfoahtssignoi. Ned benötigte Laumpaln wean wegglossn, do is daun oafoch a Blech driwa.
Vaschubsignäu
Vaschubsignäu brauchst zua Eatäulung vo da Zuastimmung fia Vaschubfoahtn und zua Sicharung vo Zugfoahtn gegn Vaschubfoahtn. Bis 1980 haum de Hauptsignäu iwahaupt ned fia Vaschubfoahtn guitn, drum hod ma eigane Vaschubsignäu braucht. Seit 1980 güüts Hoit vo an Haupt- oda Schutzsignoi fia olle Foahtn, drum braucht ma duat koa zuasätzlichs Vaschubvabot meah, sundan nuara Vaschubvabot aufghobm, des wos des rode Liacht aufhebt. Aloastehande Vaschubsignäu wean heit ois Zwergsignäu ohne Most und in niadriga Ausfiahrung baut.
EK-Üwawochungssignoi (EKÜS)
De Rautntofl kündigt a EKÜS au und steht in Bremsweglängan davua. Des Signoi Schoitstöö is duatn aufgstööt, wo de EKSA foahtbewirkt eigschoit wiad, aun dera Stöö suist waun megli ned auhoitn.
Pest
Krankheitentstehung
Wenn bei da Infektion ausreichand vui Bakterien in de Bluatbahn glangt san, sodass de keapaeigane Obwehr ihra nimma Herr werd, kimmt's noch kurza Zeit zu na hohn Bakterienkonzentration im Bluat, de dann zu na Sepsis fiaht. De bluatvagiftande Wirkung werd ausgleast, wenn de Bakterien ihrn normala Lebnszyklus voiendn und obsterbn. Dobei wern große Menga toxischn Sekrets direkt in den Bluatkreislauf obgegn; Niern und Leba keannan nekrotisch wern, wenn sie vasucha, den Organismus vo Toxinen zum reinign. Am End erliegt des Opfa am toxischn Schock.
Klinische Ascheinunga
Ma untascheidt vier Erscheinungsforma vo da Pest: Beulnpest, aa Bubonenpest gnennt (griechisch bubo"Beule"), Pestsepsis, Lungapest sowia de abortive Pest Bei Pandemien tretn olle Forman vo da Erkrankung aaf, am häufigstn jedo de Beulnpest und de Lungapest. Aus ana Beulnpest entwicklt se ohne Behandlung oftmois a Pestsepsis, de zu ana Lungapest fiaht. Seltn tritt aa de Pestmeningitis aaf, wenn de hämtogene Streuung vo de Pesterrega (Yersinia pestis) noch Beulnpesterkrankung de Hirnhäut befoit.
Beulnpest
Bei da Beulnpest erfoigt de Osteckung gweanle duach den Biess vo am Ratznfloh, der den Arega ois Zwischnwirt in sich trogt. Duach den Wirtswechsl werd des Bakterium vo am infiziertn aaf a bislang gsunds Nahrungsopfa ibatrong, nochdem's sa se im Floh vamehrt hot. De Inkubationszeit liegt bei wenige Stund bis siebn Dog. De Symptome san Fiaba, Kopf- und Gliedaschmerzn, starks Krankheitsgfui und Bnommaheit. Spada kimmt's zu Bewusstseinsstörunga. Da Nama Beulnpest stammt vo de stork gschwollna, sehr schmerzhaftn Beuln am Hois, in de Achslhöhln und in de Leistn, de duach de Infektion vo de Lympfknotn und Lympfgfäß im Bereich vo dem Flohbiess entstehna. De Beuln kenna an Duachmessa vo bis zu zehn Zantementa areicha und san aafgrund vo innare Blutunga in de Lymphknotn blau-schwarz gfärbt. De Gschwülste zerfoilln, nochdem's eitrig eigschmoizn san.
Wuide Nagetierpopulationa ois Rückzugsgebiet vo dem Pestbakterium
De Pestbakterien kemman aa heit no in wuid lebendn Nagetierpopulationa voa - wia beispuisweis bei de Präriehund, Erdhearndl und Murmetier. De Populationa san de natürlichn Reservoire vo dem Pestbakterium, vo dem aus gelegantlich haisliche Naga wia beispuisweis Ratzn infiziert wern. Währand in Europa und Australien koane infiziertn Tierpululationa bekannt san, kemman sochane im Kaukasus, in Russland, in Südostasien, da Voiksrepublik China, da Mongolei, Süd- und Ostafrika, Mittl- und Südamerika sowia im Südwestn vo da USA voa. Noch Nordamerika san de Errega dobei iba a Handlsschiff währand ana Pestepidemie glangt, de ab 1894 in Südostasien grassiert is. Obwoi nua sehr wenig Menschn in Nordamerika an da Pest erkrankt san, ham de Errega de amerikanische Oachkatzlpopulation infiziert. Glegentle kummt's doher aa heit no in Nordamerika zu Ibatrogunga vom Viech zum Mensch. Meist san's Jaga, de se bei am Nageviech osteckan. Norman F. Cantor vaweist jedo aa aaf an nordamerikanischn Foi aas de 1980er Joahr, bei dem a Frau a Grauhearndl mit am Rasnmäha ibafahrn hot und se dobei mit da Pest infiziert hot. Wejtweit registriert de Wejtgsundheitsorganisation (WHO) etwa oatausand bis dreitausand Pestfälle pro Joahr, meistns in Form kloanara, oertlich begrenzta Epidemien. In Europa hot's den letztn dokumentiertn Pestausbruch im Zwoatn Wejtkriag gebn. Ma nimmt o, dass de Pest gengwärte in Europa nimma existiert.
Behandlung
Behandlt werd de Pest heitzudog mit Antibiotika iba 10 Dog, und bei fruahzeitaga Erkennung bestehna guade Chancn aaf Heilung. Eigsetzte Wirkstoffe san beispuisweise Streptomycin oda Gentamicin und Chlorapenicol sowia Komtinationa aus Tetracyclinen und Sulfonamiden. Cloramphenicol is zwar hochwirksam, guit aba weng seina Nebnwirkunga nur ois Reservemedikament. Ozummerka bleibt, dass des jedo nua bei rechtzeitiga Diagnose da Foi is. Prophylaktisch und iba siegn Dog vaobreicht kemma gegebenafoills die aa zua Behandlung eigsetztn Antibiotika Doxycyclin und Ciprofloxacin in Betracht. De Letalität steigt exponentiell zum Fortschreitn vo da Erkankung. In Entwicklung san derzeit Hemmstoffe, de a Enzym vo dem Bakterium blockiern soin, des a wichtige Roin beim Aafbau vo da Zellmembran spuit, ohne de des Bakterium ned ibalebn konn.
Arega
De Pest werd bei Mensch und Viech durch des Bakterium ' Yersinia pestis' aasgleast. Des Bakterium, a Mutation vo dem fia den Menschn relativ ungfährlichn Bakterium Yersinia pseudotuberculosis, is sehr opassungsfähig, und es wern sehr vui vaschiedane Variantn bschriebn. De krankmachadn Eignschoftn vo Yersinia pestis entstehna duach Ektotoxin-, Endotoxin- und Bakterienkapslbuidung.
Vorkumma
De Vabreitung vo da Pest hängt vo da Vabreitung vo de Zwischnwirt ob. Wo de festgstejt wern, san imma aa Pestfäll meagle. Ob se zu Epidemien aaswachsn kenna, hängt vo mehrane Faktorn ob, wia beispuisweise Resistenz vo de Bakterien gega Medikamente, de vorherrschndn hygienischn Vahältnissa und de Bekämpfung vo de lokaln Zwischnwirt.
Vorbeigung
Es stehna Schutzimpfunga zua Vafügung, da aba a Immunität ledigle fua drei bis sechs Monat gwährn, und des aa nua bei da Beulnpest, ned aba bei da Lungapest. De Autorn Eberhard-Metzger und Ries weisn jedo aaf de schlechte Vaträglichkeit vo dene Schutzimpfunga hi. De Wejtgsundheitsorganisation empfuit de Impfung doher nur Risikogruppn, zu dene beispuisweis Bauarn, Landarbeita und Jaga in Regiona zejn, in dene infiziete Nagetierpopulationa vabreitet san. Weitarne Maßnahma, um a Pestepidemie eizdämma, san vabessarte Hygiene, Bekämpfung vo de Ratzn und de Vahindarung vom Transport vo de Ratzn aaf Schiff. Do noch dem Dod vo de Ratzn de Fleah ihrn Wiat wechsln, miassn de Menschn mit Insektizidn voa de Fleah gschützt wern. De Pest gheart nebn de hömorrhagischn Fiaba(Ebola, Lassa und andane) in Deitschland zu de zwoa Quarantäne-Krankheitn noch § §0 Infektionsschutzgsetz. Derort erktrankte Patientn miassn in spezielln Infektionsabteilunga obgschirmt wern. Ländaiabagreifande Quarantänereglunga fia Schiff-, Luft-, Zug- oda Kraftfahrzeigvakear san in de Intanationala Gsundheitsvorschriftn vo 1971 festghoitn. A Hinweis aaf de Pest, de Erkrankung an oda da Dod duach Pest miassn in Deitschland noch dem Infektionsschutzgsetz aa bei Vadacht namentle gmeldt wern. De Mejdunga wern vo de Gsundheitsämta an de Landesgsundheitsbehördn und des Robert-Koch-Institut weidagleit. Des Robert-Koch-Institut mejdt's gmäß intanationale Vaeinbarunga an de Wejtgsundheitsorganisation.
Wejtweite Pestereigniss
A greaßare Pestepidemie hot se vo August bis Oktoba 1994 im indischn Surat ereignet. De WHO hot 6344 vamutete und 234 erwiesane Pestfäll mit 56 Dode zejt. Da dort festgstejte Pesterrega hot dobei bislang no ned beobachtete Eignschoftn aafgwiesn. Er hot se duach a schwache Virulenz auszeichnat und guit aagrund vo manche molekularbiolotische Bsondaheitn ois neiortiga Erregastamm. Im Joahr 2003 is es in Algerien noch 50 Joahr wieda zu am Pestausbruch kemma. Im Februar 2005 hot se de Lungapest in Bas-Uele im Nordn vo da Demokratischn Republik Kongo ausbreit. Noch Berichtn vo da WHO hot's 64 Dode gebn. Duach des Eigreifa vo da Organisation Ärzte ohne Grenzn hot a weidare Ausbreitung vahindart wern kenna. Am 14. Juni 2006 san im Kongo 100 Pestdode gmejdt worn, wobei de am stärkstn betroffane REgion vo dem Distrikt Ituri im Nordostn war mit bis zu 1000 Fäll pro Joahr, sowoi Lungapest ois aa Baulnpest. Im Novemba 2008 is a erneita Ausbruch vo da Erkankung in Uganda vo de lokaln Zeitunga gmejdt worn. Betroffa warn ingesamt zweaf Mensch, vo dene drei gstorbn san. In de südwestlichn US-amrikanischn Bundesstaatn tretn imma wieda Pestfäll aaf. Des silvatische Erregareservoir buildn do Präriehund. Wern erkrankte Präriehund vo Hauskatzn erbeutet. so erkankn de in 10 % vo de Fälle an Lungapest und scheidn große Menga vo dem Errega aus. Sie san dann a Infektionsquej fua de Tierbesitza und andarne Kontaktpersona. Insgesamt erkankn in de USA jährle zehn bis zwanzg Menschn an da Pest, wobei de Zoin rückläufe san. Des werd vom Osoloer Biologn Nils Christian Stenseht aaf den Klimawandl zruckgführt. Ofang August 2009 is in Ziketan in da tibetisch prägtn Provinz Qinghai im Nordwestn vo China bei ealf Menschn de Infektion mit Lungapest festgstejt worn, oa Mensch ist gstorbn. 2014 is a chinesische Kloastodt unta Quarantäne gstejt worn, nochdem oa Mo an da Pest gstorbn is. Ofang Juni 2018 is laut dem Nachrichtnmagazin Stern im US-Bundesstaat Idaho an am Menschn, de Beulnpest festgstejt worn. Da letzte Foi vo da Beulnpest in Idaho liegt scho 26 Joahr zruck.
Infektionskettn
De Pest konn aaf vaschiedane Weisn ibatrogn wern: zum aona durch den Bies vo mit Krankheiterregarn vaseichtn Insektn, vorwiegand Floh, zum andarn durch Treapfalinfektion. Letztare Ibatrogungsort fiahrt zua primärn Lungapest.
Da Pesterrega ois biologische Waffn
Da Pesterrega werd vo da Wejtgsundheitsorganisation zu de zweif biologischn Kampfstoff zejt. Zu dem sognanntn dreckign Dutzndghearn neba dem Errega vo da Pest aa de vom Milzbrand und vo da Tularämie sowia Pockn-, Ebola-und Marburg-Virn. Es gibt de populäre Hypothese, dass de Pest ois biologische Waffe bereits im 14. Joahrhundartz zum Einsatz kemma is - ois 1346 in da genuesischn Hafnstodt Kaffa aaf da Krim da Tatarnfiahra DschanibekPestleichn iba de Mauarn vo da Stodt ham werfa lassn und de Belagartn vo da Pest noch Italien gflüchtet san. Noch am Bericht vo Gabriel des Mussis aus Piacenza soilln bei da Belagarung Kaffas beteiligt gwesne Genuesn und Veneziana de Seich mit Gallern noch Messina, Pisa, Genua und Venedig eigschleppt hobn, vo wo aus se sich dann iba ganz Italien vabreit ham. Des werd jedo kontrovers beurteilt und is ned eindeite belegt. Währand vo dem zwoatn Chinesisch-Japanischn Kriag hot de japanische Armee im Einheit 731 gnennt Gefanganalaga bei Harbin in da Mandschurei biologische Waffn hergstejt, de aus mit dem Pesterrega infiziertn Fleah bestandn und dern Einsatz in da Republik China in de Joahr 1940 bis 1942 lokale Pestausbrüch vaursacht hot. Bei da Zerstörung vo da Produktionsstättn duach de japanische Armee 1945 bei Kriagsend kemman mit Pest infizierte Ratzn frei und ham in de chinesischn Provinzn Heilongjiang und Jilin a Epidemie mit iba 20.000 Dodesopfa aus gleast. Zua Zeit vom Koaltn Kriag ham se sowjetische Wissnschaftla (Im Instiut Biopreparat unta Leitung vo Ken Alibek) vo dem Direktorium-15 mit dem Einsatz vo Pesterregarn ois biologische Waffn bschäftigt. Wia da ehemolige Forscha fia biologische Waffn Alibek berichtet hot, is es da Sowjetunion Ende da 1980er Joahr glunga, de Pest in a spuahbare Form zum bringa und gega Antibiotika resistent zum macha. In Deitschland bschäftigt se des Robert-Koch-Institut mit de Gefahrn duach biologische Kampffiahrung. Do is aa de Informationsstej vom Bund fia biologische Sichaheit (IBBS) eigricht worn. Wia groß de Gfahr vo am Ogriff mit biologische Kampfstoff tatsächlich is, is umstrittn. De IBBS rot ned zu na Impfung gega de Pest in Deitschland. De Empfehlung guit sowoi fia de Beveakarung insgsamt ois aa fia Risikogruppn. Am 28. August 2014 hot "Foreign Policy" vo am Computa bericht, wejcha in am ISIS-Vasteck gfundn und unta andarm Oleitunga zua Erstellung vo Beulnpest-Waffn enthoitn soi.
Pestsepsis
De Pestsepsis entsteht duach Eintritt vo Bakterien vo eahnam Vamehrungsort in de Blutbahn. Des konn duach Infektion vo außn, zum Beispui iba offane Wundn, gscheng. aba aa ois Komplikation noch innen. De Errega im Bluat vateiln se mit'm Bluatstrom im gsamtn Keapa. De Infektion bewirkt hochs Fiaba, Schittlfrost, Kopfschmerzn und a ollgmeins Unwoihsei, späta Schock, großflächige Haut- und Organbuatunga (dohea da Nama "Schwarza Dod"). Pestsepsis is unbehandlt praktisch imma teadlich, in da Regl spatastns noch 36 Stund. Heit komn duach de Behondlung mit Antibiotika de Steblichkeit deitle gsenkt wern.
Genomentschlüsselung
2011 is de Genom vo dem Yersinia-pestis-Stamm beschiebn worn, der vo 1348 bis 1350 währand da Zeit vo dem "Schwarzn Dod" Menschn in England infiziert hot. Mit de Ergebnis ko de Evolution vo Krankheiterrega bessa nochvoizong wern. Laut Studie ham se de Pesterrega seit da Epidemie zwischn 1348 und 1353 kaam vaändart. Vamutunga, da Errega war in Ostasien im 13. oda 14. Joahrhundart entstandn, wos bedeit, dass friahrare Pestepedemien wia de Justinianische Pest, de im 6. Joahrhundart wejtweit zum Dod vo mehr ois 100 Milliona Meschn gführt hot, vo am andarn, bisher ned identifiziertn Errega vaursacht worn war, stejt se Ofang 2013 ois foisch raus: Aa de Infektiona aus dem 6. Joahrhundart san aaf den Errega Yersina pestis zruckzumfiahrn. Des Erbmatrioi der joahrhundarteoitn Pesterrega ham de Forscha aus de Skelett vo Pestopfa gwonna, de im Mittloita aaf dem East-Smithfiled-Friedhof in London begrobn worn san. Der Friedhof guit als da am bestn dokumentierte Pestfriedhof in ganz Europa; er is nua drei Joahr lang - vo 1348 bis 1350 - bnutzt worn.
De Pest heit
De Pest is aa heit no ned besiegt: Vo 1978 bis 1992 hot de Wejtgsundheitsorganisation (WHO) 1451 Dodesfälle in 21 Lända gmejt. In de USA hot's beispuisweis 1992 dreizehn Infektiona und zwoa Dodesfäll gebn.
Untasuachungsmethodn
De Diagnose erfoigt iba den Nochweis vo da Arega im Bluat, im Sekret vo de Beuln und bei da Lungapest im Auswuaf. Des französisch-madagassische Forschungsteam um Suzanne Chanteau vom Institut Pasteur de Madagascar (IPM) hot sowoi fua de Lunga- ois aa de Beulnpest 2003 an Schneitest entwicklt, mit dem se Antikeapa scho innahoib vo 15 Minutn nochweisn lassn. Davoa ham se beide Erkrankunga erst noch ana 14-tägign Auswertungsdaua nochweisn lassn. Bei de immahin no jährlich 4.000 wejtweit aaftretndn Pestfälle is a rasche Diagnose innahoib vo 24 Stund entscheidenda Bestandteil vo ana erfoigreichn Behandlung. In 20 Lända, vor oillm in Afrika, tritt de Pest vamehrt aaf. De znachst vuideitign und oft nur schwachn Symptome erfordarn bislang in da Regl bakteriologische Untasuchunga, manchmoi sogar iba de DNA fia a oideitige Zuordnung. Dobei san Vawechslunga mit Blinddarmentzündung, Hirnhautentzündung und Streptokokkeninfektiona in de USA dokumentiert. Da mikrobielle Nochweis werd aus Sputum, Bluat und Bubonenaspirat (Eita erhobn.
Lungapest
De Lungapest is no ned veallig vastandn, do se heit relativ sejtn vorkimmt. Gleichwoil is die intressant, weil's de oanzie Pestform mit spezifischm Osteckungsweg und Ausbreitungsmusta is. Sie deafat da Influenza ähneln, wenn aa de Ausbreitungskroft wesantle schächa is. Dei Ausbreitung is so spezifisch, dass's nur unta bsondars ginstign Umständ zua Epidemie wern konn. Znächst san de Osteckungsquejn seltn. Nua a kloana teil vo da pestinfiziertn Beveakarung kriagt Lungapest. Ma ko zwar duach Säugetiere ogsteckt wern, aba dobei handlt's se in olla Regl um Schoßviecha. So ham se de meistn Patientn mit Lungapest in Amerika in de letztn zehn Joahr an infizierte Katzn ogsteckt.
Wormbliatige Wirtsviecha
Es hot se zoagt, dass de Pest iba 200 Säugetierortn befolln konn, oiso ned aaf Ratzn bschärnkt is. Sie is aa bei Hund und Katzn festgstejt worn. Nebn da brauna bis schworzn Hausratz (Rattus rattus) und dem grau-braun Wandaratz (Rattus norvegicus) is aa da Hausmaus (Mus musculus) de Ausleasung vo Epedemien zuagschriabn worn, so de in Südost-Russland in de 20er Joahr, in Brasilian 1936-1945 und in Saigon 1943. Gleichwoi spuit de Hausmaus in dem Zammahang nua a untagordnate Rolln, do's ned de hohe Bakterienkonzentration im Bluat entwicklt, de erfordalich is (Pollitzer 154 S. 299-300). Außadem is der ihra Floh Leptopsylla segnis a schlechta Ibaträga. Er nimmt nua wenig Pestbakterien aaf. Aa is da Floh in hohm Grod aaf de Maus fixiert. De Ratzn san doher imma im Vordagrund gstandn. Des hot aaf da Beobachtung bei da Pest 1905 in Bombay beruht, dass es zu dera Zeit do a Ibafülle vo Ratzn beida Ortn gebn hot. De Kommission hot beobacht, dass de Seichn zerst de Wandaratzn ergriffn hot, etwa 10 Dog danoch de Hausratzn, und da Heahepunkt vo da Sterblickeitsrotn bei de Menschn knapp an Monat spada aaftretn is. 1910 san einige Kilometa entfernt vo Ipswich einige Persona an ana bakteriologisch identifiziertn Pest gstorbn. Daraafhi hot ma Jagd aaf Ratzn gmacht, und vo de 568 gfangana Exemplare ham 17 Pestbakterien aufgwiesn. Olle in dera ländlichn Gegand warn Wandaratzn. Aba ma geht dovo aus, dass da Schorze Ratz da wichtigste Vamittla vo da Pestepedemie vo Indien 1898 bis Madagaskar 1998 gwesn is. Da Floh bleibt nua bei lebende Viecha. Soboid des bfoine Lebewesn erkoit is, valasst da Floh den Wirt. Do in Südamerika haifig Meerschweindl gessn wern, kimmt's aa in neiara Zeit imma wieda zu Osteckunga.
Erts Aaftretn
Genetische Untasuchunga vo am 3.800 Joahr oitn Grob in da russischn Region Samara im Joahr 2018 konntn zwoa Yersinia pestis-Genome rekonstruiern, de gleichzeite zirkuliert ham. Oans davo weist de Gene aaf, de fua de Beulnpest ois charaktarisdisch gejtn, und is Vorfahr vo de heitign Stämm. Des Oita vo dera Obstammungslinie is aaf 4.000 Joahrt berechnet worn. Sehr lang war umstrittn, ob bereits de spätantike Justinianische Pest, de ab 541 Europa und Voadaasien schar troffa hot und um 770 wieda vaschwundn is, duach an Arega vom Stamm Yersinia pestis vaursacht worn is. Schließle zoagt Ofang 2013 a an vaschiedane Laboratorien parallel duachgfiate intanationale Studie unta Leitung vo Michaela Harbeck und Holger C. Scholz anhand vo DNA-Material aus Gräbern aus Aschheim, de oadeitig in de spadare 6. Joahrhundart dadiert wern keanna, dass's se bei dera erstn belegbarn Pest im engarn Sinn tatsächle um den Errega Yersinia pestis ghandlt hot. Zudem is a phylogenetische Eiordnung vo dem betreffndn Errega zwischn de frühn Sammbaum-Obzweigunga N03 und N05 glunga. Mithi konn's noch aktuellm Forschungsstond ois nahezua gsichart gejtn, dass a Errega vom Stamm Yersinia pestisan da Justinianischn Pest zumindast prominent beteiligt war und's se bei dera Seich somit tatsächle um de Pest ghandlt hot. Ois ersta Ausbruch vo dera Krankheit hot bis 2013 voi Forscha da Schwarze Dod vo 1347 bis 1351 goitn. Wiaso de Pest um 770 fia meahrare Joahrhundart wieda aus Europa vaschwundn zum sei scheint, is bislang unklärt.
Epidemiologie
De Pestausbreitung in de Epidemien vo 1910 und 1921 is aa aaf da Entwicklung vo de Transportmittl zruckzführn. 1921 san de Pestfälle voa ollm an de Eisnbahnstationa vo Harbin bis Wladiwostok auftretn. Harbin war da Knotnpunkt zwischn da transsibirischn und da südmandschurischn Eisnbahn und bsondars betroffa. Aba aa de Reise zu Pferd hot de Pest iba weite Streckn vabreitet, wia de Pestausbrüch in de Joahr 1878-1925 in Astrachan und dem südlichn Ural beweisn, wo's koene Eisnbahnvabindunga gebn hot. Es san iba 5.000 Menschn gstorbn, dovo 70 % an Lungapest. Schuid am Ausbruch warn do de unhygienischn Wohnvahältnisse: Dunkl, schmutze und ibabelegt. 10-15 Meschn ham aaf ca. 10 Quadratmeta gwohnt. De Menschn ham se sejtn gwaschn oda nia und ham aa eana Kleidung ned gwechslt. De Pestkrankn san vo vui Menschn bsucht worn, und de Gäst ham den Auswurf mit de Händ oda de Kleida obgwischt. Des hot aa für de Pestepidemie 1910 goltn, wo de Tarbagan-Jäga se ois erste bei da Jagd noch Murmetiere zua Gwinnung vo de Murmefelle an de vaseichtn Viecha ogsteckt ham. Sie ham in bsondars kloane Hüttn gschlaffa, bis zu 40 Mo in Kojen, wos de Weidavabreitung begünstigt hot. A weitars Indiz warn de Vahätnisse an de Bitumen-Grubn am See Dalai Nur. Währand da Pestepedemie vo 1921 am do 4.000 Chinesn und 2.000 Russn gabart. Vo de insgsamt 1.027 Dodn warn nur 4 Russn. De Chinesn ham zammgpfercht in kloane Hüttn, hoib in da Erdn eigrobn glebt, de Russn ham in obairdische Häusa glebt. De Ibatrogung vo da Lungapest per Treapfalinfektion is oiso am Ofang vom 20. Joahrhundart duachaus vorkemma.
De Pest (lateinisch pestis 'Seuche') is a hochgrodige stecknde Infektionskrankheit, de durch des Bakterium Yersinia pestis ausgleast werd. Sie konn in vaschiedane Formen aaftretn, unta andarm da Beuln- und Lungapest.v Urspringle is de Krankheit a Zoonose, oiso a vom Viech zum Menschn und umkeahrt ibatrogne Kronkheit, de vo Nogetiern (Murmetiere, Ratzn, Oachkatzl) kemma is, be dene eahrnana Population se enzootisch sei ko. De Ibatrogung zum Menschn erfoigt klassischaweis iba den Biss vo am infiziertn Floh, es is aba aa a Mensch-zu-Mensch-Osteckung iba Treapfalinfektion meagle. Es existiert a Impfung gega den Errega, de vo da WHO aba nua fia Risikogruppna empfoihn werd. De Behandlung vo ana Infektion is mit Antibiotika meaglich, aa wenn zuanehmand Resistenzn beobacht wern. In Deitschland is de Pest a meldepflichtige Erkronkung. A historischa Ibablick iba de Kronkheit und ebnfoills ois Pest bezeichnate Seuchn, de vui Menschnlebn gfordart ham, is unta Gschicht vo da Pest nochzumlesn.
Abortive Pest
De Abortive Pest is de harmlose Variante vo da Pest. Sie äußart se meist nur in leichtm Fiaba und leichta Schwellung vo de Lymphknotn. Noch ibastandena Infektion wern Antikearpa buildt, de a langoholtnde Immunität gega olle Formen vo da Krankheit gwährleistn.
Valauf vo ana Epedemie
Da endemische Valauf vo da Pest foigt am fua de Seich typischn Musta, des so bei koina andarn Seich festzumstejn is: Da Dod setzt bei Ratzn noch Befoi vo ana Kolonie mit da Zeit imma schnoia ei. Währand ofangs mit ca. 7 Fleah pro Ratz de an normala Krankheitsvalauf zoagt, werd da Befoi mit da Dezimierung vo da Kolonie bei den vableibendn Ratzn imma steaka, so dass 50 bis 100 Fleah pro Ratz vorkemma, wos zu ana wesantlich heahana Vaseichung fiaht. Noch 10 bis 14 Dog is de erste wichtige Phase vo da Vabreitung. Donoch nehman de Fleah ungefähr 3 Dog lang koa Bluat aaf, bis eahna Drang so gross is, dass sie, do sie koane Ratzn findn, jezat den Menschn befoin. Es foigt de Inkubationperiode vo 3 bis 5 Dog. Deara foigt die Krankheitsperiode vo 3 bis 5 Dog, de bei da Mehrzoi vo de Bfoina zum Dod fiaht. Vo da Osteckung bis zum erstn Dodesfoi vagenga oiso 20 bis 28 Dog, gweahnle san's 24 Dog. Da Kontakt zwischn vaseichtn und frischn Ratznkolonien fiaht zu ana langsama Ausbreitung. Wichtiga is da Ausbreitungsprozess iba de Besuchspersona. Sie nehman de vaseichtn Fleah noch Hoam mit und steckan so de eigane Ratznkolonie o. Des bedeit, dass de Form vo da Ausbreitung se erst auswirkt, wenn de Pest bei am Menschn sichtbor ausgrocha is, so dass im Spatmittloita de Form vo da Ausbreitung mit Kranknwach, Dodnwach, Begräbnisfeia und Erbteilung eigsetzt hot. Da Zeitpunkt is etwa 3 bis 4 Wocha noch dem Eischleppn vo da Pest an am Ort areicht. Oa Woch spada hot se de Pest aaf de Hoamatheaf vo de Bsucha vateilt, und de epidemische Phase fangt o. Bis dohi san oiso ungafähr 40 Dog oda fünfahoi Wochan vaganga. A weitars typischs Kennzeichn vo da Pestepedemie is da Zammabruch im Winta. Es is koa Epidemie vo da Beulnpest in am Winta bekannt. Des hängt domit zamm, dass bei da Keatn de septische Bakteriendichtn in de Ratzn gringa is, so dass de Fleah wenga Bakterien aafnehma, und domit, dass se de Fleah bei Kältn ned vamehrn. Des End vo Pestepidemien, de duach Fleah vabreit wern, foit reglmäße aaf de Wintamonat. Is de Pest erst im Spätherbst eigschleppt worn, is sie erst im nächstn Fuahjoahr ausbrocha.
Heinrich IV.
De krisnhoftn Wandlungsprozesse in da Zeit Heinrichs IV. ham voa ollm de ideelln Grundlang vo de Kiniherrschoft gschmälart. De Vorstellung vo am duach dynastische Kontinuität legitimiertn Kinitum is zrucktretn. Des Prinzip vo da fiastlichn Teilhab an da Herrschoft im Reich, des duach de Kiniwoi begründt worn is, und da Idoneitätsgedanke, de Frog noch da Eignung vo am Kandidatn, hot an Bedeitung gwonna. Heinrichs Vasuach, de salische Kinigrobleg Speya ois Inbegriff vo dem Zammahang vo Herrschoftsosprich mit dem Reformpapstum hot zoagt, dass da Kini ned alloa Gott vaantwortle war, sondarn duachaus bereits aaf Erdn gricht, ja sogoa obgsetzt wern hot kenna. Nua wenige Herrscha vom Mittloita san vo de Zeitgnossn so untaschiedle beurteilt worn. De Ohänga vom salischn Kinitum hot Heinrich IV. ois Repräsentant vo dem alloa vo Gott valiehna Herrschaamt, seine Gegna dogeng ois Tyrann und ois Vakeaparung vom Beasn schlechthi. In da Forschung werd er seit dem 19. Joahrhundart oft ois Märtyrer im Kampf vom Kinitum um a storke Zentroigwoit gega de ibamächtign Kräft vo da gregorianischn Papstkiach und de deitschn Fiastn dogstejt. De jingare Forschung urteilt diffarenzierta, ohne jedo an Konsens gfundn zum hom. De zoireichn negativn Urteil vo de Zeitgnossn iba Lebns- und Amtsfihrung vom Kini wern untaschiedle interpretiert, gejtn jedo grundsätzle ois Indikatorn fia des in seina Zeit herrschande politische Klima, des vo Auseinandasetzunga prägt war, de aaf grundsätzliche Konfliktlinian zruckganga san.
De Auseinandasetzung mit Otto vo Northeim 1070
Da Eifluss vo Erzbischhof Adalbert vo Hambuag-Bremen aaf den junga Kini deafat dozua gfiaht hom, dass de Salia seine erstn herrschoftlichn Untanehmunga voa ollm gega de Sachsn gricht ham. De Gringschätzung vom sächsischn Adl, de Brüskierung hochrangiga Personan und de Bevoazugung Niedriggstejta ebnso wia da Bau vo Burgn zua Herrschoftssicharung san bereits in dera Zeit, in wejcha Adalbert de keanigliche Politik prägt hot, aaf heftinga Widastand gstessn.
'''Heinrich IV. ''' (geborn am 11.Novemba 1050 vamuatle in Goslar, † 7. August 1106 in Lüttich) aus da Familie vo de Salier war da eateste Sohn vo Kaisa Heinrich III. und da Kaisarin Agnes. Ab 1053 war er Mitkini, ab 1056 reamisch-deitscha Kini und vo 1084 bis zu seina duach sein Sohn Heinrich V. erzwungana Obdankung am 31. Dezemba 1105 Kaisa. Heinrich war da letzte Kini vom reamisch-deitschn Mittloita, der ois Mindajahriga aaf den Thron kemma is. De Legitimation vo seina Herrschoft hod a, wia sei Vata, vor ollm im Gottegnadntum begründt gseng. Des erschwart de Zammaorbat mit den Großn vom Reich. Bereits in de letztn Regierungsjoahr vo Heinrich III. ham Konflikte um de Teilhab vo de Fiastn an da Herrschoft zu ana Kriese gfiaht. De Zeit vo da Unmindigkeit Heinrichs, ois sei Muatta des Regierungsgschäfta gfiaht hot, ham de um Mocht und Eifluss rivalisierandn Fiastn, um eahnane eigana Herrschoftsbereich auszumbaun gnutzt. Ois Heinrich voijahrig worn war, hot er den Eifluss vo de Fiastn zruckzumdränga und de keaniglichn Herrschoftsrechte zum stärkn vasuacht. Er hot se dobei aaf de Reichsministerialität gstüzt, de se zu ana nein Funktionselite entwicklt hot.
De Zeit vo de Gengkini (1077-1080)
Da sächsische Widastand gega Heinrich is noch Rudolfs Dod koaneswegs zammbrocha. Da Plan vo de Salier, des Weihnochtsfest in Goslar zum feiarn, is an am großn sächsischn Heer gscheitart, des se dem Voahabn entgengstejt. Doraafhi soit da Kini, um Sachs denno dem salischn Kinitum zum erhoitn, den Fiastn obotn hom, niamois wieda eahna Land zum betretn, fois's sein Sohn Konrad zum Kini wejn. Noch Bruno vo Mersebuag soi Otto vo Northeim des Angebot obglehnt hom: Er hät scho oft gseng, dass a mindawertigs Rind aa a ebnsoichas Koib zua Wejt brocht hät, und so trog er weda dem Vata no noch dem Sohn Valanga. Heinrich woit noch dem End vom Gengkinitum noch Italien ziang, um se gega Gregor VII. zum wendn. Seine Rotgeba wiesn jedo doraaf hi, dass, a längare Obwesnheit zu gfährlich war, wenn ma ned zuvoa mit de Sachsn an Friedn fia de Daua vo da Obwesnheit ausghandlt ham. Im Februar ham se jeweis fünf Bischöf aus de zwoa Lager im Kaufunga Woid ei. Unta Fiahrung vom Erzbischof Gebhard vo Soizbuag woit de Sachsn eahna Wissn iba de Tatn und Untatn vom Kini eaffantlich vabreitn, um so de Gengseitn zum ibazeing, dass da Kini sei Amt vawirkt häd. De kinitrein Bischhöf vaweigartn jedo de Untasuchung. Obwoi de Vahandlunga gscheitart san, hot se Heinrich aaf den Weg noch Italien gmacht. Zwoar hot de antisalische Partei aaf ana wene bsuachtn Fiastnvasammlung in Ochsnfurt im August 1081 mit Graf Hermann vo Salm erneit an Kini gwejt, außahoi vo Sachsn is des jedo weitgehnd wirkungslos bliebn.
Heinrichs Kaisakreanung und Gregors End
Gregor VII. hot aaf des Eischreitn vo dem normannischn Herzog Robert Guiskard ghofft, fia den a storke Kaisamocht in Italien a Gfahr fia de Konsolidierung vo da normannischn Herrschoft dogstejt hot. Am 28. Mai 1084 ham de Normannen Rom eignomma, Heinrichs Heer hot de Stod fluchtarte valassn. Robert Guiskards Truppn ham Gregor befreit, ham de Stod plündart und Rom ozündt. Weng de foigandn Unruhn gega de Vabündatn vom Papst hot Gregor de Stodt mit seim Gfoig valassn und hot se noch Salerno zruckzong. Do is er am 25. Mai 1085 gstorbn. No aaf dem Dodnbett hot er Heinrich und Wibert und de Heipta vo eahnana Partei ausdrickle vo seina Vagebung ausgnomma. Heinrich hot se in wenige Wochan iba Pisa und Verona zruckzong und hot seine Ohänga nördle vo de Oipn sei boidigs Erscheina in Rengsbuag okündigt. Sein mindajahriga Sohn Konrad hot er in Obaitalien zrucklassn, um de Präsenz vo dem salischn Kinitüm zum gwährleistn.
In Sachsn woit Heinrich duach den Bau zoireicha Burgn da keaniglichn Autorität wieda Gejtung vaschaffa und hot doduach den Sachsnkriag ausgleast. Zeitle parallel ham de Auseinandasetzunga mit dem aafstrebandn Reformpapsttum um des Vahejtnis zwischn geistlicha (sacerdotium) und wejtlicha (regnum) Mocht begonna. Sie kulminiertn im sognanntn Investiturstreit und ham 1076 zua Obsetzung und Eskommunikation vo dem Salier duach Papst Gregor VII. gfiaht. Da Gang noch Canossa 1077, wo se da Kini untaworfa und vom Bann gleast worn, guit ois Heahepunkt vo da Auseinandasetzung mit dem Papsttum. Ois Reaktion aaf de zuanehmande Unzfriednheit vo de Großn mit da Herrschoft Heinrichs san aaf de Fiastndog de Gegnkini Rudolf vo Rheinfeldn (1077-1080) und Hermann vo Salm (1081-1088) gwejt worn.
Fördarung vo Speyer in de 1080er Joahr
In seine Schenkungsurkundn hot Heinrich aaf des Odenkn seina Ahnen vawiesn, an de da salische Kini, se aaf de Legitimationskroft vo eahnana Grobleg in Speyer stüzand, ozumknüpfn vasuacht hot. Bis 1090 stehnan mit Konrad II. und seina Frau Gisela sowia Heinrich III. und seina Frau Agnes imma deselbn Personan vom engstn Kroas vo da Herrschadynastie im Mittlpunkt. Bis aaf Agnes warn olle seine Ahnen, de eahm noch seina Aaffassung noch göttlichm Wuin des Recht zua Kiniherrschoft vaschafft ham ("Erbfoig aaf göttlichn Rotschluss"), im Dom zu Speyer bstattet. De Gottunmittlborkeit vom Kini- und Kaisatzum soit in am oanzigortign Prachbau dokumentiert wern. Da Dom mit seina Patronin Maria soit Heinrichs wichtigsta Hoit im Kampf gega de gregorianischen Kiachnreforma und gega de Fiastanopposition im Reich wern. In zwangjahriga Bauzeit is vo etwa 1080/1081 bis 1102/1106 unta Bauleitung Bischof Benno II. vo Osnabrück und spada vom keaniglichn KaplanOtto des groassortigste Bauwerk vo da domalign christlchn Wejt vom Westn gschaffn worn. Da gsamte Ostteil vo da Kiach is nei erricht worn, olle andarn Teil san erheblich vaändart worn. Ausseng und Procht vo dem Kiachagebäud warn jetzat entscheidand und nimma de Ausdehnung vo de Saliergräba. Noch dem Urteil vo dem Vafassa vo da Heinrichsviata is a Bauwerk entstandn, des "mehr ois olle Werke vom oitn Kini Lob und Bewundarung vadeant." 1101 san dem Domklerus in am großn Privileg olle Besitzunga, Rechte und Freiheitn bstätigt und garantiert worn. Speyer is a bedeitnds Symboi fia Begründung und Bstand vom salischn Kini- und Kaisatum im Oigemeina und fia des Seelnheil Heinrichs im Bsondarn.